Jelaskan Rasuah bola sepak dari Sepp Blatter dalam bahasa melayu

Pada 31 Mei 2015, Sepp Blatter dipilih semula sebagai Presiden Persekutuan Bola Sepak Antarabangsa (FIFA) untuk penggal kelima walaupun penyiasat Amerika Syarikat (AS) dan Switzerland menyiasatnya berhubung rasuah bola sepak. Ahli FIFA yang seramai 209 orang memberikan kemenangan kepada Blatter menewaskan Putera Ali al-Hussein dari Jordan (133-73). Putera Ali berjanji akan membersih­kan FIFA dari skandal dalam sejarah 111 tahun penubuhannya. Putera Ali merupakan adik kepada Raja Jordan, Raja Abdullah, adalah satu-satunya pencabar Blatter selepas legenda Portugal, Luis Figo dan Presiden Persekutuan Bola Sepak Belanda, Michael van Praag menarik diri.

Blatter juga didesak berundur daripada Presiden Persekutuan Bola Sepak Eropah (UEFA). Michel Platini mengugut UEFA mungkin keluar daripada FIFA dan menarik diri daripada Piala Dunia jika Blatter dipilih semula. Penaja-penaja besar FIFA juga telah mendesak dilakukan perubahan dalam FIFA. Piala Dunia merupakan 'lubuk duit' FIFA .

Serbuan ke atas sebuah hotel mewah yang menjadi kegemaran FIFA di Zurich dan ibu pejabatnya sendiri telah dilakukan oleh polis Switzerland.

Pegawai kanan FIFA antara tujuh lelaki yang ditangkap atas permintaan pihak penyiasat anti rasuah AS .Piala Dunia 2018 dan 2022 diberikan kepada Rusia dan Qatar .

Pihak berkuasa Amerika Syarikat setakat ini telah mendakwa 14 individu, termasuk tujuh orang yang ditahan di Zurich, di atas pertuduhan rasuah yang melibatkan AS$150 juta (RM549 juta) untuk kontrak media sukan. Pe­nangkapan itu juga termasuk dua Naib Presiden FIFA.  Penaja minuman Coca-Cola dan syarikat permainan permainan video Electronic Arts serta rangkaian restoran makanan McDonalds memberi sokongan terhadap langkah pembersihan FIFA itu.

Presiden Persatuan Bola Sepak Venezuela, Nicolas Maduro pantas mencadangkan legenda bola sepak Argentina, Diego Maradona sebagai calon Presiden FIFA yang baharu.